Document ID: 31998R2825

31998R2825
L 351/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2825/98 НА СЪВЕТА
от 22 декември 1998 година
за освобождаване от мита по Общата митническа тарифа на вноса в Общността на заготовки и консерви от сардини с произход от Мароко
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че протокол 2 към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, подписано на 26 февруари 1996 г., предвижда вносът в Общността на заготовки и консерви от сардини с кодове по КН 1604 13 11, 1604 13 19 и ex 1604 20 50 с произход от Мароко да бъде освободен от мито от 1 януари 1999 г.;
като има предвид, че в очакване на сключването и влизането в сила на споразумението Общността трябва да въведе този режим с автономни мерки,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на заготовки и консерви от сардини с кодове по КН 1604 13 11, 1604 13 19 и ex 1604 20 50 с произход от Мароко се освобождава от мита.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1999 г. до влизането в сила на Евро-средиземноморското споразумение с Мароко.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1998 година.

Labels: 17
3
6
18
15